[{"text_idx": "#000000", "text": "Telli tehnik koju vo\u0303i kontorisse"}, {"text_idx": "#000001", "text": "Arvuti puhastus tolmust. Termopasta vahetus"}, {"text_idx": "#000002", "text": "Miks on arvuti regulaarne hooldamine oluline?"}, {"text_idx": "#000003", "text": "Arvuti regulaarne hooldus Tallinnas \u2013 tolmupuhastus ja termopasta vahetus"}, {"text_idx": "#000004", "text": "Arvuti hooldamine on u\u0308ks protsess, mis kipub paljudel selle kasutamise ka\u0308igus ununema. Me teame, et auto to\u0308o\u0308s hoidmiseks on vaja seda regulaarselt hooldada ning isegi kui peseme 2 korda pa\u0308evas hambaid, oleks suuhu\u0308gieeni eest hoolitsemiseks vaja ka\u0308ia ka 2 korda aastas hambaarsti juures. Miks on aga oluline arvutit hooldada ja kui tihti seda peaks tegema?"}, {"text_idx": "#000005", "text": "Sinu arvuti on muutunud uimaseks ja aeglaseks? Sellisel juhul su\u0308u\u0308distatakse esmalt tarkvaralisi probleeme \u2013 ko\u0303vaketta maht hakkab ta\u0308is saama, liiga palju programme to\u0308o\u0308tab korraga, arvutil on liialt va\u0308he muutma\u0308lu jne. Tegelikult on lisaks tarkvaralistele parendustele arvuti kiirena hoidmise juures oluline ka seda fu\u0308u\u0308siliselt puhtana hoida."}, {"text_idx": "#000006", "text": "Puhastamata arvutisse koguneb tolm ja mustus, mis leiab tee arvuti sisemusse o\u0303huavade kaudu, hakkab arvuti korpuse sees kogunema ning takistab kuumuse eemale juhtimist olulistest riistvaralistest komponentidest. Lisaks ei saa u\u0308le kuumenev protsessor arvuti to\u0308o\u0308protsesside juhtimisega sama efektiivselt hakkama kui korraliku jahutusega protsessor. Seega vo\u0303ib o\u0308elda puhtam arvuti = kiirem arvuti."}, {"text_idx": "#000007", "text": "Su\u0308learvuti on liiga kuum, et su\u0308les hoida? Arvuti jahutusventilaatorid teevad ko\u0303va ha\u0308a\u0308lt?"}, {"text_idx": "#000008", "text": "Tihti annab arvuti hooldamise vajadusest ma\u0308rku kuumus. Kui su\u0308learvuti la\u0308heb liiga kuumaks, et seda su\u0308les hoida vo\u0303i na\u0308iteks lauaarvuti jahutusventilaatorid teevad va\u0308ga tugevat ha\u0308a\u0308lt, on see ma\u0308rk, et arvuti ei suuda kuumust enam piisavalt efektiivselt protsessorist ja muust riistvarast eemale juhtida. Enamasti on selle po\u0303hjuseks liialt suur hulk arvuti korpusesse kogunenud tolmu ja protsessori jahutamiseks mo\u0303eldud termopasta a\u0308ra kuivamine."}, {"text_idx": "#000009", "text": "Liigne kuumus on arvuti u\u0308ks suurimaid vaenlasi ja vo\u0303ib po\u0303hjustada probleeme nii protsessori, emaplaadi, videokaardi, ko\u0303vaketta kui ka teiste oluliste komponentidega. Mo\u0303nikord vo\u0303ib juhtuda, et liigsest kuumusest tekitatud kahjustuse ko\u0303rvaldamine on kallim kui uue arvuti soetamine \u2013 seega soovitame u\u0308le kuumenevale arvutile hoolikalt ta\u0308helepanu po\u0308o\u0308rata va\u0308ltimaks kulukaid remondito\u0308id."}, {"text_idx": "#000010", "text": "Arvuti puhastus on personaalse hu\u0308gieeni ku\u0308simus \u2013 ra\u0308pane klaviatuur on ideaalne kasvukeskkond bakteritele"}, {"text_idx": "#000011", "text": "To\u0303ena\u0308oliselt oled kuulnud, et ostuka\u0308ru ka\u0308epide on u\u0308ks ko\u0303ige ra\u0308pasemaid ja bakteriterohkemaid pindasid. Aga kas oled mo\u0303elnud ka oma arvuti klaviatuurile?"}, {"text_idx": "#000012", "text": "Tihti su\u0308u\u0308akse arvuti la\u0308heduses, kasutatakse arvutit to\u0303bisena ja seda ei puhastata va\u0308ga tihti. Toiduja\u0308a\u0308tmed, mustus ka\u0308telt, tolm ja muud klaviatuurile sattuvad osakesed vo\u0303ivad esile kutsuda astmahoogusid ja on ideaalne kasvukeskkond bakteritele, mis vo\u0303ivad tekitada allergiaid ja kanda edasi erinevaid haigusi. Arvuti klaviatuuri puhastamine desinfitseeriva vahendiga vo\u0303iks olla igana\u0308dalane regulaarne tegevus \u2013 nagu ka\u0308te pesemine peale tualetis ka\u0308imist. Lu\u0308lita arvuti va\u0308lja, kanna puhastusvahend mikrofiiberlapile (mitte otse klaviatuurile) ning pu\u0308hi klaviatuur hoolikalt u\u0308le. Klahvivahedest vo\u0303id mustuse eemaldada o\u0303rnade harjastega pintsli vo\u0303i harja abil."}, {"text_idx": "#000013", "text": "Pikendad oma arvuti eluiga ja sa\u0308a\u0308stad remondito\u0308o\u0308delt"}, {"text_idx": "#000014", "text": "Arvuti hooldus aitab kaasa selle pikaealisusele. Regulaarne puhastamine aitab va\u0308ltida liigsest kuumusest tekkivaid kahjustusi ning lisaks sellele klaviatuuri ja hiire puhastamine aitab pikendada ka nende komponentide eluiga \u2013 kleepuvad toiduosakesed ja muu mustus vo\u0303ivad klaviatuuri ja hiire kiiresti kasutuks muuta."}, {"text_idx": "#000015", "text": "Hooldatud jahutussu\u0308steemiga ja puhas arvuti juhib efektiivselt eemale riistvara komponentide poolt tekitatava kuumuse ja aitab neid to\u0308o\u0308korras hoida. Nii aitab arvuti regulaarne hooldus sa\u0308a\u0308sta sadu eurosid planeerimata remondilt vo\u0303i uue arvuti ostult \u2013 ning pakkuda kasutusro\u0303o\u0303mu pikemaks ajaks."}, {"text_idx": "#000016", "text": "Kui tihti peaks arvutit hooldama?"}, {"text_idx": "#000017", "text": "Nii nagu autodel on ka arvutitel oma mo\u0303istlik hooldusva\u0308lp, mis so\u0303ltub sellest kuidas ning kui palju seda kasutatakse. Juhul, kui tegemist on to\u0308o\u0308arvutiga ja kasutad seda kogu pa\u0308eva va\u0308ltel vo\u0303i na\u0308iteks vo\u0303imsa riistvaraga ma\u0308nguarvutiga, vo\u0303ib protsessorit jahutav termopasta kuivada juba poole aastaga ning mo\u0303istlik hooldusvajadus on sellest tulenevalt ca 2x aastas. Tavaline hooldusva\u0308lp kodukasutuses arvuti puhul on 1x aastas, mis peaks olema piisav arvuti to\u0308o\u0308kindluse sa\u0308ilitamiseks."}, {"text_idx": "#000018", "text": "Alati ei pea aga arvuti hooldamiseks aastat ootama. Juhul, kui arvuti hakkab minema kuumaks, jahutusventilaatrotid hakkavad tegema va\u0308ga tugevat ha\u0308a\u0308lt vo\u0303i arvuti lu\u0308litub keset kasutamist ise va\u0308lja, tasub mo\u0303elda hooldusele \u2013 enne, kui hoolduse asemel tuleb ette vo\u0303tta arvuti remont."}, {"text_idx": "#000019", "text": "Kuidas arvuteid hooldatakse ja mida tavaline hooldus sisaldab?"}, {"text_idx": "#000020", "text": "Nii su\u0308learvuti kui ka lauaarvuti regulaarne hooldus sisaldab tavaliselt arvuti tolmust ja mustusest puhastamist ning termopasta (ja termopadja) vahetust. Selleks vo\u0303tame arvuti lahti ja puhastame selle nii seest kui va\u0308ljast \u2013 eemaldame korpuse sisemusse ja riistvara komponentidele kogunenud tolmu, puhastame ventilaatorid ning klaviatuuri, ekraani ja korpuse."}, {"text_idx": "#000021", "text": "Samuti vahetame protsessorit jahutava termopasta, mis arvuti kasutamise ka\u0308igus kaotab ajapikku oma kuumust eemale juhtivad omadused."}, {"text_idx": "#000023", "text": "Vaata, milliste probleemide lahendamisel saame Sind aidata"}, {"text_idx": "#000024", "text": "Muu tarkvaraprobleem? Vo\u0303ta meiega u\u0308hendust!"}, {"text_idx": "#000025", "text": "Sildid: arvuti hooldus, arvuti puhastus, termopadi, termopasta, termopasta vahetus"}, {"text_idx": "#000026", "text": "Miks on arvuti regulaarne hooldamine oluline?\nTermopasta vahetus. Mis on termopasta ja miks on selle vahetamine oluline?\nArvuti ei to\u0308o\u0308ta nii nagu peab. Arvuti ei la\u0308he ka\u0308ima. Mida teha?"}, {"text_idx": "#000027", "text": "Sulle meeldib Netiabi teenus? Soovita so\u0303brale!"}, {"text_idx": "#000029", "text": "Andmete ha\u0308vitamine \u2013 andmete privaatsuse tagamine"}, {"text_idx": "#000030", "text": "Andmete taastamine ma\u0308lupulgalt ja ma\u0308lukaardilt\nKustutatud fotode ja piltide taastamine\nKustutatud failide ja dokumentide taastamine"}]